GIFT ลุยสร้างแบรนด์ ตั้งเป้า 2 ปีเข้าถึงเอ็นยูสเซอร์ทั่วประเทศ
GIFT ลุยสร้างแบรนด์ ตั้งเป้า 2 ปีเข้าถึงเอ็นยูสเซอร์ทั่วประเทศ
23 ก.พ. 2560

GIFT ลุยสร้างแบรนด์สกินแคร์เป็นของตัวเอง คาด Q2/60 เริ่มเห็นเป็นรูปเป็นร่าง พร้อมตั้งเป้าภายใน 2 ปีเข้าถึงเอ็นยูสเซอร์ทั่วประเทศ
นายพีรเจต สุวรรณนภาศรี ประธานกรรมการบริหารบริษัท แกรททิทูด อินฟินิท จำกัด (มหาชน) หรือ GIFT เปิดเผยผ่านรายการ “ข่าวหุ้นเจาะตลาด ออนเรดิโอ” ทาง FM 98.5 MHz สถานีข่าวจริง สปริงเรดิโอ ช่วงเวลา 9.30-11.00 น. ว่าบริษัทอยู่ระหว่างพัฒนาสูตรผลิตภัณฑ์ เพื่อสร้างแบรนด์เป็นของตัวเอง โดยจะเป็นสินค้าในรูปแบบสกินแคร์ ซึ่งคาดว่าจะเริ่มเห็นเป็นรูปเป็นร่างได้ในไตรมาส 2/60 และปลายปีนี้จะได้เห็นความชัดเจนมากขึ้น สำหรับสินค้าดังกล่าวจะมีการเติบโตอย่างค่อยเป็นค่อยไป แต่จะมีการเติบโตสม่ำเสมอในทิศทางที่ดีขึ้นเรื่อยๆ
ทั้งนี้บริษัทประมาณการณ์ไว้ว่าแบรนด์ที่สร้างใหม่ขึ้นมานั้นจะประสบความสำเร็จได้ก็ต่อเมื่อสินค้าแบรนด์ดังกล่าวสามารถเข้าถึงเอ็นยูสเซอร์ได้ทั่วประเทศ ซึ่งบริษัทคาดว่าจะใช้ระยะเวลาไม่เกิน 2 ปี ซึ่งขณะนี้ได้มองหาโอกาสและช่องทางต่างๆ เพิ่มเติม เพื่อเข้าถึงรายย่อยหรือผู้บริโภคให้ได้มากที่สุด